12 
Cranium puellae hujus Tyroliensls formae pulchritudine et symmetnca 
concinnitate, ossium insigni subtilitate atque eburnea quasi substantia, im- 
primis autem cavitatis cerebri amplitudine, ratione partium facialium habita, 
crania multa feminea, comparatione a me instituta, magnopere antecellebat. 
In omni quamvis formosissimo etiam capite latus dextrum a sinistro 
aliquantum differre solet, eamque differentiam eo magis ad archetypum 
nostrum in icone fideliter tradere studui, quo saepius in cranio minus sym- 
metrico in parte anteriore unius lateris cum alterius lateris parte posterio- 
ri ei correspondenti harmoniam vel aequilibrium quoddam exinde natum 
manifesto observaveram. Ita exempli gratia cellulas ethmoidales dextras 
numerosiores et spatiosiores sinistris^ sinum e contrario sphoenoidalem si- 
nistrum ampliorem dextro; parique modo hemisphaerium cerebri dextrum 
versus occiput amplius sinistro, hemisphaerium vero sinistrum versus tem- 
pora prominentius altero, in figura nostra rOperies. , 
Imprimis quoque gyrorum et sulcorum cerebri m ambobus lateribus 
diversitatem notabilem cernere Hcet, quae quidem minus in superficie ex- 
terna observanda in sectionibus tamen cerebri tam conspicua semper appa- 
ret, ut non passim quin Vicq- d’Azyrii caeterum pulcherrimis iconibus si- 
nuositates cerebri et varias corticis inflexiones ex uno latere, ad naturam 
forsan fideliter delineato, nimis symmetrice in alterum translatas suspicer. 
Oculi denique humani singulas quasque partes tot tantisque clarissimo- 
rum auctorum operibus traditas describere supersedeo, quipp® cum ea omnia, 
quae ad intelligendara iconem nostram pertinent, iu explicatione tabulae 
linearis exposuerim. 
